Okresná prokuratúra Prievidza 
M. Mišíka 22, 971 34 Prievidza 1 	

Sp. zn. : 1 Pv 823/12/3307	Prievidza, 28.11.2012
EEČ : 2-27-119-2012

U Z N E S E N I E

Trestná vec:	obvinený XXXXX 
Prečin:	Krádež podľa § 212 odsek 2 písmeno a Trestného zákona číslo 300/2005 Zbierky zákonov v znení zákona číslo 313/2011 Zbierky zákonov a porušovanie domovej slobody podľa § 194 odsek 1 Tr. zák.

Rozhodol: 	prokurátorka Okresnej prokuratúry Prievidza
Podľa § 215 odsek 1 písmeno e Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
Dňa 26. 8. 2012 asi o 01.00 h v Bojniciach okres XXXXX, kusom dreva rozbil sklenenú výplň na okne rodinného domu číslo 39, z ktorého následne odcudzil hardisk zn.XXXXX NH01 500 GB a mobilný telefón zn. Nokia N70 IMEI 353946/01/214104/7, čím spôsobil poškodenému XXXXX škodu odcudzením 85 eur a poškodením zariadenia 87 eur.
lebo obvinený nebol v čase činu pre nepríčetnosť trestne zodpovedný
Odôvodnenie:
Uznesením číslo ORP-1223/PD-PD-2012 z 26. 8. 2012 bolo začaté trestné stíhanie a uznesením z 28. 8. 2012 poverený príslušník PZ vzniesol obvinenie XXXXX manovi za prečin krádeže podľa § 212 psek 2 písm. a Tr. zák. a za prečin porušovania domovej slobody podľa § 194 odsek 1 Tr. zák. na tom skutkovom základe, že 
 dňa 26. 8. 2012 asi o 01.00 h v Bojniciach okres XXXXX, kusom dreva rozbil sklenenú výplň na okne rodinného domu číslo 39, z ktorého následne odcudzil hardisk zn.XXXXX NH01 500 GB a mobilný telefón zn. Nokia N70 IMEI 353946/01/214104/7, čím spôsobil poškodenému XXXXX škodu odcudzením 85 eur a poškodením zariadenia 87 eur.

Vykonaným dokazovaním bolo preukázané, že obvinenný XXXXX svojím konaním naplnil zákonné znaky prečinu krádeže podľa § 212 ods. 2 písm. a  Tr. zák. v jednočinnom súbehu s prečinom porušovania domovej slobody podľa § 194 ods. 1 Tr. zák. 

V rámci vyšetrovania bol znalcami z odboru zdravotníctva - psychiatrie skúmaný duševný stav obvineného XXXXX. Zo záverov znaleckého posudku vyplýva, že obvinený v čase skutku aj v súčasnej dobe trpí  duševnou chorobou v pravom slova zmysle, schizoafektívnou psychózou - manický typ, v čase skutku nemohol rozpoznať nebezpečenstvo svojho konania pre spoločnosť, svoje konanie nemohol ovládať v dôsledku  duševnej choroby, nechápe zmysel trestného konania, jeho pobyt na slobode je nebezpečný, ak by sa neliečil, znalci mu navrhli uložiť psychiatrickú liečbu ústavnou formou. 

Prokurátor zastaví trestné stíhanie podľa § 215 ods. 1 písm. e Tr. por., ak obvinený nebol v čase činu pre  nepríčetnosť trestne zodpovedný. Vzhľadom na vyššie uvedené  závery znaleckého dokazovania  som rozhodla tak, ako je uvedené vo výrokovej časti tohto uznesenia.
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Zuzana Zuzelková
prokurátorka